nibzard/narodne-novine-full-text-markdown huggingface dataset:
### NN 82/2017 (23.8.2017.), Pravilnik o izmjenama Pravilnika o obliku i sadržaju zahtjeva za izravnu naplatu

Ministarstvo pravosuđa

1988

Na temelju članka 45. Zakona o izmjenama i dopunama Ovršnog zakona (»Narodne novine«, broj 73/17.) ministar pravosuđa donosi

PRAVILNIK

O IZMJENAMA PRAVILNIKA O OBLIKU I SADRŽAJU ZAHTJEVA ZA IZRAVNU NAPLATU

Članak 1.

U Pravilniku o obliku i sadržaju zahtjeva za izravnu naplatu (»Narodne novine«, broj 115/12. i 127/14.) članak 1. mijenja se i glasi:

»Ovim se Pravilnikom propisuje oblik i sadržaj zahtjeva za izravnu naplatu novčane tražbine na temelju ovršne odluke domaćeg suda ili upravnog tijela koje imaju potvrdu ovršnosti, ovršne nagodbe sklopljene pred domaćim sudom ili upravnim tijelom, ovršne nagodbe postignute u postupku mirnog rješenja spora na temelju članka 186.a Zakona o parničnom postupku, zadužnice, bjanko zadužnice, naloga za plaćanje Hrvatske radiotelevizije s potvrdom o ovršnosti, europskog ovršnog naslova, europskog platnog naloga, a koje glase na ispunjenje određene novčane tražbine ili obračuna poslodavca o neisplati dospjelog iznosa plaće, naknade plaće ili otpremnine.«.

Članak 2.

U članku 3. točki 11. riječ: »pečat« briše se.

Članak 3.

Ovaj Pravilnik objavit će se u »Narodnim novinama«, a stupa na snagu 1. rujna 2017.

Obrazac zahtjeva u privitku ovog Pravilnika zamjenjuje obrazac zahtjeva u privitku Pravilnika o izmjenama i dopunama Pravilnika o obliku i sadržaju zahtjeva za izravnu naplatu (»Narodne novine«, broj 127/14.).

Klasa: 011-01/17-01/58
 Urbroj: 514-04-01-02-01-17-01
 Zagreb, 21. kolovoza 2017.

Ministar
 Dražen Bošnjaković, v. r.

![](/files/_web/sluzbeni-dio/2017/129856/images/25259.jpg)

![](/files/_web/sluzbeni-dio/2017/129856/images/25251.jpg)
### NN 82/2017 (23.8.2017.), Pravilnik o izmjenama i dopunama Pravilnika o obliku i sadržaju bjanko zadužnice

MINISTARSTVO PRAVOSUĐA

1990

Na temelju članka 45. Zakona o izmjenama i dopunama Ovršnog zakona (»Narodne novine«, broj 73/17.) ministar pravosuđa donosi

PRAVILNIK

O IZMJENAMA I DOPUNAMA PRAVILNIKA O OBLIKU I SADRŽAJU BJANKO ZADUŽNICE

Članak 1.

U Pravilniku o obliku i sadržaju bjanko zadužnice (»Narodne novine«, broj 115/12.) u članku 3. iza stavka 2. dodaje se stavak 3. koji glasi:

»Oznaka dodatne strane obrasca nalazi se u njegovu desnom gornjem kutu i glasi: »Obrazac bjanko zadužnice – dodatna stranica (npr. 2/a, 3/a, 4/a, 2/b, 3/b, 4/b i dalje)«.«

Članak 2.

U članku 4. stavku 1. točka 5. podtočka 1. riječ: »pravomoćnoga« briše se.

U podtočki 2. riječ: »pravomoćnoga« briše se, iza riječi: »vjerovnik« dodaju se riječi: »u izvorniku«, a iza riječi: »vjerovnika« dodaju se riječi »po proteku roka od 60 dana od dana kada je isprava dostavljena Agenciji, ako Agencija u tom roku ne zaprimi drukčiju odluku suda«.

U podtočki 6. riječi: »s kojega je računa naplaćen koji« brišu se, a iza riječi: »glavnice« dodaju se riječi: »koji je naplaćen«.

Članak 3.

U članku 7. stavku 1. riječi: »računu (ili računima) s kojeg je djelomično ili u cijelosti isplaćen iznos« zamjenjuju se riječima: »naplaćenim iznosima«, a iza riječi: »glavnice« dodaju se riječi: »koju ispisuje Agencija«.

Članak 4.

Ovaj Pravilnik objavit će se u »Narodnim novinama«, a stupa na snagu 1. rujna 2017.

Obrazac zahtjeva u privitku ovog Pravilnika zamjenjuje obrazac zahtjeva u privitku Pravilnika o obliku i sadržaju bjanko zadužnice (»Narodne novine«, broj 115/12.).

Klasa: 011-01/17-01/55
 Urbroj: 514-04-01-02-01-17-01
 Zagreb, 21. kolovoza 2017.

Ministar
 Dražen Bošnjaković, v. r.

![](/files/_web/sluzbeni-dio/2017/129856/images/25342.jpg)

![](/files/_web/sluzbeni-dio/2017/129856/images/25335.jpg)

![](/files/_web/sluzbeni-dio/2017/129856/images/25326.jpg)

![](/files/_web/sluzbeni-dio/2017/129856/images/25315.jpg)
### NN 82/2017 (23.8.2017.), Pravilnik o izmjenama Pravilnika o obliku i sadržaju izjave o zapljeni po pristanku dužnika

MINISTARSTVO PRAVOSUĐA

1992

Na temelju članka 45. Zakona o izmjenama i dopunama Ovršnog zakona (»Narodne novine«, broj 73/17.) ministar pravosuđa donosi

PRAVILNIK

O IZMJENAMA PRAVILNIKA O OBLIKU I SADRŽAJU IZJAVE O ZAPLJENI PO PRISTANKU DUŽNIKA

Članak 1.

U Pravilniku o obliku i sadržaju izjave o zapljeni po pristanku dužnika (»Narodne novine«, broj 120/14.) u članku 4. stavku 1. točki 4. podtočka 2. mijenja se i glasi:

» – da se ova isprava izdaje u jednom primjerku i da ima značenje pravnog posla iz članka 77. stavka 1. Ovršnog zakona, a ovršenikov dužnik na temelju te isprave dužan je zaplijenjeni dio plaće, odnosno drugog stalnog novčanog primanja isplatiti, odnosno isplaćivati ovrhovoditelju po isteku roka od šezdeset dana od dana njezina primitka;«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Obrazac izjave o zapljeni po pristanku dužnika u privitku ovoga Pravilnika zamjenjuje obrazac Izjave u privitku Pravilnika o obliku i sadržaju izjave o zapljeni po pristanku dužnika (»Narodne novine«, broj 120/14.).

Klasa: 011-01/17-01/57
 Urbroj: 514-04-01-02-01-17-01
 Zagreb, 21. kolovoza 2017.

Ministar
 Dražen Bošnjaković, v. r.

![](/files/_web/sluzbeni-dio/2017/129856/images/25380.jpg)

|  |
| --- |
| ![](/files/_web/sluzbeni-dio/2017/129856/images/25372.jpg) |
### NN 82/2017 (23.8.2017.), Indeks potrošačkih cijena u srpnju 2017.

Državni zavod za statistiku

1998

Državni zavod za statistiku objavljuje

INDEKS

POTROŠAČKIH CIJENA U SRPNJU 2017.

Indeks potrošačkih cijena u srpnju 2017. u odnosu na lipanj 2017. iznosi 99,3.

Klasa: 957-04/17-01/2
 Urbroj: 555-09-05-17-16
 Zagreb, 17. kolovoza 2017.

Ravnatelj
 Marko Krištof, v. r.
### NN 84/2017 (25.8.2017.), Odluka o raspisivanju prijevremenih izbora za Gradsko vijeće Grada Orahovice

VLADA REPUBLIKE HRVATSKE

2012

Na temelju članka 5. i članka 6. stavka 1., a u vezi s člankom 87. stavkom 6. Zakona o lokalnim izborima (»Narodne novine«, br. 144/12 i 121/16), Vlada Republike Hrvatske je na sjednici održanoj 24. kolovoza 2017. godine donijela

ODLUKU

O RASPISIVANJU PRIJEVREMENIH IZBORA ZA GRADSKO VIJEĆE GRADA ORAHOVICE

I.

Raspisuju se prijevremeni izbori za članove Gradskog vijeća Grada Orahovice.

II.

Za dan provedbe izbora određuje se nedjelja, 1. listopada 2017. godine.

III.

Ova Odluka objavit će se u »Narodnim novinama«, a stupa na snagu 31. kolovoza 2017. godine.

Klasa: 022-03/17-04/303
 Urbroj: 50301-25/06-17-2
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 84/2017 (25.8.2017.), Odluka o raspisivanju dopunskih izbora za članove predstavničkih tijela jedinica lokalne samouprave iz reda pripadnika nacionalne manjine

VLADA REPUBLIKE HRVATSKE

2013

Na temelju članka 5., članka 6. stavka 1. i članka 107. stavka 8. Zakona o lokalnim izborima (»Narodne novine«, br. 144/12 i 121/16), Vlada Republike Hrvatske je na sjednici održanoj 24. kolovoza 2017. godine donijela

ODLUKU

O RASPISIVANJU DOPUNSKIH IZBORA ZA ČLANOVE PREDSTAVNIČKIH TIJELA JEDINICA LOKALNE SAMOUPRAVE IZ REDA PRIPADNIKA NACIONALNE MANJINE

I.

Raspisuju se dopunski izbori za članove predstavničkih tijela jedinica lokalne samouprave iz reda pripadnika nacionalne manjine, kako slijedi:

1. KARLOVAČKA ŽUPANIJA

– za Općinsko vijeće Općine Lasinja – 1 predstavnik srpske nacionalne manjine

2. VARAŽDINSKA ŽUPANIJA

– za Općinsko vijeće Općine Petrijanec – 1 predstavnik romske nacionalne manjine

3. ZADARSKA ŽUPANIJA

– za Općinsko vijeće Općine Polača – 1 predstavnik srpske nacionalne manjine

4. MEĐIMURSKA ŽUPANIJA

– za Općinsko vijeće Općine Kotoriba – 1 predstavnik romske nacionalne manjine

– za Općinsko vijeće Općine Podturen – 1 predstavnik romske nacionalne manjine.

II.

Za dan provedbe izbora određuje se nedjelja, 1. listopada 2017. godine.

III.

Ova Odluka objavit će se u »Narodnim novinama«, a stupa na snagu 31. kolovoza 2017. godine.

Klasa: 022-03/17-04/304
 Urbroj: 50301-25/06-17-2
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 84/2017 (25.8.2017.), Rješenje o imenovanju povjerenika Vlade Republike Hrvatske za obavljanje poslova iz nadležnosti Gradskog vijeća Grada Orahovice

VLADA REPUBLIKE HRVATSKE

2020

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14 i 93/16) i članka 86. stavka 1. točke 3. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 – ispravak), Vlada Republike Hrvatske je na sjednici održanoj 24. kolovoza 2017. godine donijela

RJEŠENJE

O IMENOVANJU POVJERENIKA VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI GRADSKOG VIJEĆA
 GRADA ORAHOVICE

1. Imenuje se Krešimir Kostelac povjerenikom Vlade Republike Hrvatske za obavljanje poslova iz nadležnosti Gradskog vijeća Grada Orahovice.

2. Povjerenik Vlade Republike Hrvatske za svoj rad odgovara Vladi Republike Hrvatske.

3. Povjerenik Vlade Republike Hrvatske podnosi izvješće o svom radu Vladi Republike Hrvatske putem Ministarstva uprave.

4. Povjerenik Vlade Republike Hrvatske počet će obnašati dužnost danom objave ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 015-01/17-01/15
 Urbroj: 5030115/1-17-02
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 84/2017 (25.8.2017.), Odluka o donošenju Strategije prometnog razvoja Republike Hrvatske za razdoblje od 2017. do 2030. godine

VLADA REPUBLIKE HRVATSKE

2014

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 24. kolovoza 2017. godine donijela

ODLUKU

O DONOŠENJU STRATEGIJE PROMETNOG RAZVOJA REPUBLIKE HRVATSKE ZA RAZDOBLJE OD 2017. DO 2030. GODINE

I.

Donosi se Strategija prometnog razvoja Republike Hrvatske za razdoblje od 2017. do 2030. godine, u tekstu koji je dostavilo Ministarstvo mora, prometa i infrastrukture aktom, klase: 340-03/15-10/03, urbroja: 530-08-2-1-1-17, od 14. kolovoza 2017. godine.

II.

Zadužuje se Ministarstvo mora, prometa i infrastrukture za provedbu Strategije iz točke I. ove Odluke.

III.

Zadužuje se Ministarstvo mora, prometa i infrastrukture da Strategiju iz točke I. ove Odluke objavi na svojim internetskim stranicama.

IV.

Ovom Odlukom stavlja se izvan snage Strategija prometnog razvoja Republike Hrvatske za razdoblje od 2014. do 2030. godine (»Narodne novine«, broj 131/14).

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/297
 Urbroj: 50301-27/12-17-2
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 84/2017 (25.8.2017.), Odluka o izmjenama i dopuni Odluke o davanju koncesije za osnivanje Slobodne zone Kukuljanovo

VLADA REPUBLIKE HRVATSKE

2019

Na temelju članka 5., a u vezi s člankom 21. Zakona o slobodnim zonama (»Narodne novine«, br. 44/96, 78/99, 127/00, 92/05, 85/08 i 148/13), Vlada Republike Hrvatske je na sjednici održanoj 24. kolovoza 2017. godine donijela

ODLUKU

O IZMJENAMA I DOPUNI ODLUKE O DAVANJU KONCESIJE ZA OSNIVANJE SLOBODNE ZONE KUKULJANOVO

I.

U Odluci o davanju koncesije za osnivanje Slobodne zone Kukuljanovo (»Narodne novine«, broj 54/97), u točki II. iza riječi:

»K.O. KUKULJANOVO – List 89

k.č. 1574/9, 1574/8, 1574/45, 1574/14, 1574/15, 1549/6, 1549/5, 1549/4, 1549/3, 1549/2, 1547, 1544/1, 1544/2, 1548/3, 1574/2«

dodaju se riječi:

»K.O. KUKULJANOVO – List 84

k.č. 1574/3, 1574/47, 1574/49, 1574/100, 1574/134, 1574/135«.

II.

Točka III. mijenja se i glasi:

»Koncesija se daje u svrhu proizvodnje robe, oplemenjivanja robe, skladištenja robe, trgovine na veliko, strateških aktivnosti poslovne podrške, aktivnosti osnivanja tehnoloških razvojno-inovacijskih centara te pružanja usluga, osim bankarskih i drugih novčanih poslova, usluga osiguranja i reosiguranja imovine i osoba te obavljanja trgovine na malo.«.

III.

U točki VI. stavak 2. mijenja se i glasi:

»Naknada iz stavka 1. ove točke uplaćuje se dva puta godišnje, najkasnije do 31. ožujka tekuće godine za poslovanje od 1. srpnja do 31. prosinca protekle godine i do 30. rujna tekuće godine za poslovanje od 1. siječnja do 30. lipnja tekuće godine i to 50% u korist državnog proračuna Republike Hrvatske i 50% u korist proračuna Grada Bakra na čijem području se nalazi Slobodna zona Kukuljanovo.«.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/266
 Urbroj: 50301-25/14-17-2
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 84/2017 (25.8.2017.), Odluka o prestanku važenja Odluke o osnivanju Međuresorne radne skupine za praćenje implementacije Preporuke Vijeća Europske unije – Garancija za mlade

VLADA REPUBLIKE HRVATSKE

2016

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 24. kolovoza 2017. godine donijela

ODLUKU

O PRESTANKU VAŽENJA ODLUKE O OSNIVANJU MEĐURESORNE RADNE SKUPINE ZA PRAĆENJE IMPLEMENTACIJE PREPORUKE VIJEĆA EUROPSKE UNIJE – GARANCIJA ZA MLADE

I.

Danom stupanja na snagu ove Odluke prestaje važiti Odluka o osnivanju Međuresorne radne skupine za praćenje implementacije Preporuke Vijeća Europske unije – Garancija za mlade (»Narodne novine«, br. 20/14 i 120/14).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/270
 Urbroj: 50301-25/14-17-2
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 84/2017 (25.8.2017.), Odluka o davanju suglasnosti na Odluku Skupštine Istarske županije o izmjeni Odluke o osnivanju Lučke uprave Umag – Novigrad

VLADA REPUBLIKE HRVATSKE

2015

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11, 119/14 i 93/16), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 24. kolovoza 2017. godine donijela

ODLUKU

O DAVANJU SUGLASNOSTI NA ODLUKU SKUPŠTINE ISTARSKE ŽUPANIJE O IZMJENI ODLUKE O OSNIVANJU LUČKE UPRAVE
 UMAG – NOVIGRAD

I.

Daje se suglasnost na Odluku o izmjeni Odluke o osnivanju Lučke uprave Umag – Novigrad, klase: 342-01/17-01/04, urbroja: 2163/1-01/4-17-3, koju je donijela Skupština Istarske županije na sjednici održanoj 27. ožujka 2017. godine, a koja se odnosi na proširenje lučkog područja luke Novigrad.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/284
 Urbroj: 50301-27/20-17-2
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 84/2017 (25.8.2017.), Uredba o izmjenama i dopuni Uredbe o razinama onečišćujućih tvari u zraku

Vlada Republike Hrvatske

2011

Na temelju članka 25. i članka 43. stavka 2. Zakona o zaštiti zraka (»Narodne novine«, br. 130/11, 47/14 i 61/17), Vlada Republike Hrvatske je na sjednici održanoj 24. kolovoza 2017. godine donijela

UREDBU

O IZMJENAMA I DOPUNI UREDBE O RAZINAMA ONEČIŠĆUJUĆIH TVARI U ZRAKU

Članak 1.

U Uredbi o razinama onečišćujućih tvari u zraku (»Narodne novine«, broj 117/12), članak 2. mijenja se i glasi:

»Ova Uredba sadrži odredbe koje su u skladu sa sljedećim aktima Europske unije:

– Direktiva Komisije (EU) 2015/1480 od 28. kolovoza 2015. o izmjeni određenih priloga direktivama 2004/107/EZ i 2008/50/EZ Europskog parlamenta i Vijeća o utvrđivanju pravila za referentne metode, validaciju podataka i lokaciju točaka uzorkovanja za ocjenjivanje kvalitete zraka (Tekst značajan za EGP) (SL L 224, 29. 8. 2015.),

– Direktiva 2008/50/EZ Europskog parlamenta i Vijeća o kvaliteti zraka i čistijem zraku za Europu (SL L 152, 11. 6. 2008.),

– Direktiva 2004/107/EZ Europskoga parlamenta i Vijeća koja se odnosi na arsen, kadmij, živu, nikal i policikličke aromatske ugljikovodike u zraku (SL L 23, 26. 1. 2005.).«.

Članak 2.

U članku 6. iza stavka 2. dodaju se stavci 3. i 4. koji glase:

»(3) Mjerenja koncentracija onečišćujućih tvari iz stavka 2. ovoga članka provode se mjernim metodama definiranim posebnim propisom kojim se uređuje praćenje kvalitete zraka.

(4) Mjerenja koncentracija onečišćujućih tvari iz stavka 2. ovoga članka provode ispitni laboratoriji koji su od Ministarstva ishodili dozvolu za obavljanje djelatnosti praćenja kvalitete zraka sukladno Zakonu o zaštiti zraka.«.

Članak 3.

U članku 12. stavak 1. mijenja se i glasi:

»(1) Podaci o koncentracijama onečišćujućih tvari iz članka 3. ove Uredbe su javni i objavljuju se i u strojno čitljivom obliku na internetskim stranicama Hrvatske agencije za okoliš i prirodu, odnosno u službenom glasilu ili na internetskim stranicama jedinice lokalne i područne (regionalne) samouprave.«.

Članak 4.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/17-03/66
 Urbroj: 50301-25/14-17-2
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 84/2017 (25.8.2017.), Odluka o izmjeni Odluke o minimalnim financijskim standardima za decentralizirane funkcije za zdravstvene ustanove u 2017. godini

VLADA REPUBLIKE HRVATSKE

2017

Na teme­lju članka 9. stavka 4. Zakona o zdravstvenoj zaštiti (»Narodne novine« br. 150/08, 71/10, 139/10, 22/11, 84/11, 12/12, 35/12 – Odluka Ustavnog suda Republike Hrvatske, 70/12, 82/13 i 22/14 – Odluka Ustavnog suda Republike Hrvatske), Vlada Republike Hrvatske je na sjednici održanoj 24. kolovoza 2017. godine donijela

ODLUKU

O IZMJENI ODLUKE O MINIMALNIM FINANCIJSKIM STANDARDIMA ZA DECENTRALIZIRANE FUNKCIJE ZA ZDRAVSTVENE USTANOVE U 2017. GODINI

I.

U Odluci o minimalnim financijskim standardima za decentralizirane funkcije za zdravstvene ustanove u 2017. godini (»Narodne novine«, broj 13/17), u točki I. stavku 2. Tablica mijenja se i glasi:

|  |  |  |  |
| --- | --- | --- | --- |
| Županija/Grad Zagreb | Iznos sredstava za investicijsko ulaganje i investicijsko i tekuće održavanje | Iznos sredstava za otplate kredita | Ukupni iznos sredstava za decentralizirane funkcije |
| 0 | 1 | 2 | 3 |
| ZAGREBAČKA | 16.644.677 |  | 16.644.677 |
| KRAPINSKO-ZAGORSKA | 9.210.504 | 8.155.800 | 17.366.304 |
| SISAČKO-MOSLAVAČKA | 16.322.075 | 2.473.273 | 18.795.348 |
| KARLOVAČKA | 13.903.406 |  | 13.903.406 |
| VARAŽDINSKA | 15.841.150 | 2.331.000 | 18.172.150 |
| KOPRIVNIČKO-KRIŽEVAČKA | 13.484.973 | 3.976 | 13.488.949 |
| BJELOVARSKO-BILOGORSKA | 13.331.457 |  | 13.331.457 |
| PRIMORSKO-GORANSKA | 20.187.209 | 1.958.333 | 22.145.542 |
| LIČKO-SENJSKA | 9.190.143 |  | 9.190.143 |
| VIROVITIČKO-PODRAVSKA | 8.531.707 | 6.781.909 | 15.313.616 |
| POŽEŠKO-SLAVONSKA | 9.276.334 |  | 9.276.334 |
| BRODSKO-POSAVSKA | 12.168.922 | 3.164.436 | 15.333.358 |
| ZADARSKA | 13.916.438 |  | 13.916.438 |
| OSJEČKO-BARANJSKA | 21.075.571 |  | 21.075.571 |
| ŠIBENSKO-KNINSKA | 14.150.000 |  | 14.150.000 |
| VUKOVARSKO-SRIJEMSKA | 18.947.816 | 3.255.516 | 22.203.332 |
| SPLITSKO-DALMATINSKA | 25.678.361 | 3.000.000 | 28.678.361 |
| ISTARSKA | 12.626.081 | 7.750.000 | 20.376.081 |
| DUBROVAČKO-NERETVANSKA | 15.046.910 |  | 15.046.910 |
| MEĐIMURSKA | 12.589.724 | 1.665.070 | 14.254.794 |
| GRAD ZAGREB | 35.237.575 | 5.100.000 | 40.337.575 |
| UKUPNO | 327.361.033 | 45.639.313 | 373.000.346 |

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/17-04/281
 Urbroj: 50301-27/12-17-2
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 86/2017 (30.8.2017.), Pravilnik o izmjeni i dopuni Pravilnika o postupku i ovlastima u ostvarivanju prava na zdravstvenu zaštitu i prava na zdravstveno osiguranje pripadnika Oružanih snaga Republike Hrvatske

MINISTARSTVO OBRANE

2063

Na temelju članka 120. stavka 3. Zakona o službi u Oružanim snagama Republike Hrvatske (»Narodne novine«, br. 73/13, 75/15 i 50/16), uz suglasnost ministra zdravstva, donosim

PRAVILNIK

O IZMJENI I DOPUNI PRAVILNIKA O POSTUPKU I OVLASTIMA U OSTVARIVANJU PRAVA NA ZDRAVSTVENU ZAŠTITU I PRAVA NA ZDRAVSTVENO OSIGURANJE PRIPADNIKA ORUŽANIH SNAGA REPUBLIKE HRVATSKE

Članak 1.

U Pravilniku o postupku i ovlastima u ostvarivanju prava na zdravstvenu zaštitu i prava na zdravstveno osiguranje pripadnika Oružanih snaga Republike Hrvatske (»Narodne novine«, br. 153/14 i 109/16) u članku 10. stavku 1. riječi: »te kadeti« brišu se.

U stavku 2. iza riječi: »služenju vojnog roka« stavlja se zarez i dodaje se riječ: »kadet«.

Članak 2.

Kadeti će u roku od 30 dana od dana stupanja na snagu ovoga Pravilnika regulirati način ostvarivanja prava u skladu s odredbama ovoga Pravilnika.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/17-04/22
 Urbroj: 512-01-17-7
 Zagreb, 23. kolovoza 2017.

Potpredsjednik
 Vlade Republike Hrvatske i ministar obrane
 Damir Krstičević, v. r.
### NN 86/2017 (30.8.2017.), Odluka o razrješenju glasnogovornika Ureda predsjednice Republike Hrvatske

PREDSJEDNICA REPUBLIKE HRVATSKE

2041

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O RAZRJEŠENJU GLASNOGOVORNIKA UREDA PREDSJEDNICE REPUBLIKE HRVATSKE

LUKA ĐURIĆ razrješuje se dužnosti glasnogovornika Ureda predsjednice Republike Hrvatske.

Ova Odluka stupa na snagu 31. kolovoza 2017. godine.

Klasa: 080-02/17-01/08
 Urbroj: 71-06-01/1-17-1
 Zagreb, 24. kolovoza 2017.

Predsjednica
 Republike Hrvatske
 Kolinda Grabar-Kitarović, v. r.
### NN 86/2017 (30.8.2017.), Odluka o imenovanju glasnogovornice Ureda predsjednice Republike Hrvatske

PREDSJEDNICA REPUBLIKE HRVATSKE

2043

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O IMENOVANJU GLASNOGOVORNICE UREDA PREDSJEDNICE REPUBLIKE HRVATSKE

IVANA CRNIĆ imenuje se glasnogovornicom Ureda predsjednice Republike Hrvatske.

Ova Odluka stupa na snagu 1. rujna 2017. godine.

Klasa: 080-02/17-01/10
 Urbroj: 71-06-01/1-17-1
 Zagreb, 24. kolovoza 2017.

Predsjednica
 Republike Hrvatske
 Kolinda Grabar-Kitarović, v. r.
### NN 86/2017 (30.8.2017.), Odluka o imenovanju savjetnika Predsjednice Republike Hrvatske za nove medije i društvene mreže

PREDSJEDNICA REPUBLIKE HRVATSKE

2042

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O IMENOVANJU SAVJETNIKA PREDSJEDNICE REPUBLIKE HRVATSKE ZA NOVE MEDIJE I DRUŠTVENE MREŽE

LUKA ĐURIĆ imenuje se savjetnikom Predsjednice Republike Hrvatske za nove medije i društvene mreže.

Ova Odluka stupa na snagu 1. rujna 2017. godine.

Klasa: 080-02/17-01/09
 Urbroj: 71-06-01/1-17-1
 Zagreb, 24. kolovoza 2017.

Predsjednica
 Republike Hrvatske
 Kolinda Grabar-Kitarović, v. r.
### NN 86/2017 (30.8.2017.), OBVEZATNE UPUTE BROJ DLS-IV – o primjeni obvezatnih uputa na dopunskim izborima

DRŽAVNO IZBORNO POVJERENSTVO REPUBLIKE HRVATSKE

2071

Na osnovi članka 109., u svezi članka 48. Zakona o lokalnim izborima (»Narodne novine«, broj 144/12 i 121/16., dalje: Zakon), Državno izborno povjerenstvo Republike Hrvatske (dalje: Državno izborno povjerenstvo) u sastavu Đuro Sessa, dipl. iur., predsjednik, Vesna Fabijančić-Križanić, dipl. iur., potpredsjednica, Ana Lovrin, dipl. iur., potpredsjednica, Jakob Miletić, dipl. iur., potpredsjednik, Renata Šantek, dipl. iur., potpredsjednica, Slaven Hojski, dipl. iur., član, Janja Horvat Drobnjak, dipl. iur., članica, Emil Tomljanović, dipl. iur., član i Josip Vresk, dipl. iur., član, na sjednici održanoj 28. kolovoza 2017., donijelo je

OBVEZATNE UPUTE BROJ DLS-IV

O PRIMJENI OBVEZATNIH UPUTA NA DOPUNSKIM IZBORIMA

1. U provedbi dopunskih izbora za članove općinskog vijeća u općinama Lasinja i Polača iz reda pripadnika srpske nacionalne manjine te dopunskih izbora za članove općinskog vijeća u općinama Petrijanec, Kotoriba i Podturen iz reda pripadnika romske nacionalne manjine, koji će se održati 1. listopada 2017., na odgovarajući način će se primjenjivati sljedeće obvezatne upute Državnog izbornog povjerenstva:

– Obvezatne upute L-IV O pravima i dužnostima promatrača političkih stranaka, promatrača birača, promatrača nevladinih udruga i stranih promatrača na lokalnim izborima, od 13. travnja 2017. (»Narodne novine«, broj 38/17), osim u dijelu koji se odnosi na elektroničku aplikaciju za prijavu promatrača,

– Obvezatne upute L-V O načinu glasovanja birača s tjelesnom manom, nepismenih birača te birača koji nisu u mogućnosti pristupiti na biračko mjesto, od 13. travnja 2017. (»Narodne novine«, broj 38/17), te

– Obvezatne upute L-VI O načinu uređenja biračkog mjesta, od 13. travnja 2017. (»Narodne novine«, broj 38/17).

2. Ove Obvezatne upute objavit će se u »Narodnim novinama«, a stupaju na snagu 31. kolovoza 2017.

3. Ove Obvezatne upute objavljuju se i na internetskim stranicama Državnog izbornog povjerenstva www.izbori.hr.

Klasa: 013-06/17-01/165

Urbroj: 507-03/03-17-4

Zagreb, 28. kolovoza 2017.

Predsjednik
 Đuro Sessa, dipl. iur., v. r.
### NN 86/2017 (30.8.2017.), Rješenje o imenovanju predstojnika Ureda predsjednika Vlade Republike Hrvatske

VLADA REPUBLIKE HRVATSKE

2046

Na temelju članka 18. stavka 3. i članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 24. kolovoza 2017. godine donijela

RJEŠENJE

O IMENOVANJU PREDSTOJNIKA UREDA PREDSJEDNIKA VLADE REPUBLIKE HRVATSKE

Imenuje se mr. sc. ZVONIMIR FRKA-PETEŠIĆ predstojnikom Ureda predsjednika Vlade Republike Hrvatske, s danom 1. rujna 2017. godine.

Klasa: 080-02/17-01/392
 Urbroj: 5030115/1-17-01
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 86/2017 (30.8.2017.), Rješenje o razrješenju privremenog glavnog ravnatelja policije u Ministarstvu unutarnjih poslova

VLADA REPUBLIKE HRVATSKE

2047

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 24. kolovoza 2017. godine donijela

RJEŠENJE

O RAZRJEŠENJU PRIVREMENOG GLAVNOG RAVNATELJA POLICIJE U MINISTARSTVU UNUTARNJIH POSLOVA

Razrješuje se DRAŽEN VITEZ dužnosti privremenog glavnog ravnatelja policije u Ministarstvu unutarnjih poslova.

Klasa: 080-02/17-02/255
 Urbroj: 5030115/1-17-02
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 86/2017 (30.8.2017.), Rješenje o imenovanju glavnog ravnatelja policije u Ministarstvu unutarnjih poslova

VLADA REPUBLIKE HRVATSKE

2048

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 59. stavka 1. Zakona o policiji (»Narodne novine«, br. 34/11, 130/12, 89/14, 33/15 i 121/16), Vlada Republike Hrvatske je na sjednici održanoj 24. kolovoza 2017. godine donijela

RJEŠENJE

O IMENOVANJU GLAVNOG RAVNATELJA POLICIJE U MINISTARSTVU UNUTARNJIH POSLOVA

Imenuje se NIKOLA MILINA glavnim ravnateljem policije u Ministarstvu unutarnjih poslova, na vrijeme od pet godina.

Klasa: 080-02/17-01/393
 Urbroj: 5030115/1-17-02
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 86/2017 (30.8.2017.), Rješenje o razrješenju pomoćnika ministra uprave

VLADA REPUBLIKE HRVATSKE

2049

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. kolovoza 2017. godine donijela

RJEŠENJE

O RAZRJEŠENJU POMOĆNIKA MINISTRA UPRAVE

Razrješuje se MATE RIBIČIĆ dužnosti pomoćnika ministra uprave.

Klasa: 080-02/17-02/240
 Urbroj: 5030115/1-17-02
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 86/2017 (30.8.2017.), Rješenje o imenovanju glavnog tajnika Ministarstva gospodarstva, poduzetništva i obrta

VLADA REPUBLIKE HRVATSKE

2050

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 42. stavka 2. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 24. kolovoza 2017. godine donijela

RJEŠENJE

O IMENOVANJU GLAVNOG TAJNIKA MINISTARSTVA GOSPODARSTVA, PODUZETNIŠTVA I OBRTA

Imenuje se DAMIR KAUFMAN glavnim tajnikom Ministarstva gospodarstva, poduzetništva i obrta, na razdoblje od četiri godine.

Klasa: 080-02/17-01/390
 Urbroj: 5030115/1-17-02
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 86/2017 (30.8.2017.), Rješenje o razrješenju dijela članova Upravnog odbora Nacionalne zaklade za razvoj civilnoga društva

VLADA REPUBLIKE HRVATSKE

2051

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 5. stavka 2. Zakona o Nacionalnoj zakladi za razvoj civilnoga društva (»Narodne novine«, broj 173/03), Vlada Republike Hrvatske je na sjednici održanoj 24. kolovoza 2017. godine donijela

RJEŠENJE

O RAZRJEŠENJU DIJELA ČLANOVA UPRAVNOG ODBORA NACIONALNE ZAKLADE ZA RAZVOJ CIVILNOGA DRUŠTVA

Razrješuju se dužnosti članice Upravnog odbora Nacionalne zaklade za razvoj civilnoga društva:

– mr. sc. MARIJA PEJČINOVIĆ BURIĆ

– SANJA PUTICA.

Klasa: 080-02/17-02/246
 Urbroj: 5030115/1-17-02
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 86/2017 (30.8.2017.), Rješenje o imenovanju dijela članova Upravnog odbora Nacionalne zaklade za razvoj civilnoga društva

VLADA REPUBLIKE HRVATSKE

2052

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 5. stavka 2. Zakona o Nacionalnoj zakladi za razvoj civilnoga društva (»Narodne novine«, broj 173/03), Vlada Republike Hrvatske je na sjednici održanoj 24. kolovoza 2017. godine donijela

RJEŠENJE

O IMENOVANJU DIJELA ČLANOVA UPRAVNOG ODBORA NACIONALNE ZAKLADE ZA RAZVOJ CIVILNOGA DRUŠTVA

Za članove Upravnog odbora Nacionalne zaklade za razvoj civilnoga društva, imenuju se:

– KATJA ŠARE

– STIPE MAMIĆ.

Klasa: 080-02/17-01/381
 Urbroj: 5030115/1-17-02
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 86/2017 (30.8.2017.), Rješenje o razrješenju člana Upravnog vijeća Agencije za vodne putove

VLADA REPUBLIKE HRVATSKE

2053

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 7. stavka 2. Uredbe o upravljanju i vođenju poslova Agencije za vodne putove (»Narodne novine«, broj 58/08), Vlada Republike Hrvatske je na sjednici održanoj 24. kolovoza 2017. godine donijela

RJEŠENJE

O RAZRJEŠENJU ČLANA UPRAVNOG VIJEĆA AGENCIJE ZA VODNE PUTOVE

Razrješuje se SAŠA RADOJEVIĆ dužnosti člana Upravnog vijeća Agencije za vodne putove, na koju je imenovan kao predstavnik središnjeg tijela državne uprave nadležnog za zaštitu okoliša.

Klasa: 080-02/17-02/250
 Urbroj: 5030115/1-17-02
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 86/2017 (30.8.2017.), Rješenje o imenovanju člana Upravnog vijeća Agencije za vodne putove

VLADA REPUBLIKE HRVATSKE

2054

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 7. stavka 2. Uredbe o upravljanju i vođenju poslova Agencije za vodne putove (»Narodne novine«, broj 58/08), Vlada Republike Hrvatske je na sjednici održanoj 24. kolovoza 2017. godine donijela

RJEŠENJE

O IMENOVANJU ČLANA UPRAVNOG VIJEĆA AGENCIJE ZA VODNE PUTOVE

Imenuje se IGOR ČIŽMEK članom Upravnog vijeća Agencije za vodne putove, kao predstavnik središnjeg tijela državne uprave nadležnog za zaštitu okoliša.

Klasa: 080-02/17-01/387
 Urbroj: 5030115/1-17-02
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 86/2017 (30.8.2017.), Rješenje o imenovanju predstavnika i zamjenika predstavnika Vlade Republike Hrvatske u Povjerenstvu za održivi razvoj, poticanje gospodarstva, energetiku i klimatske promjene Gospodarsko-socijalnog vijeća

VLADA REPUBLIKE HRVATSKE

2056

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14 i 93/16), članka 32. stavka 1. Poslovnika o radu Gospodarsko-socijalnog vijeća i njegovih radnih tijela, od 25. srpnja 2013. godine i članka 9. Odluke o osnivanju, djelokrugu rada te sastavu Povjerenstava Gospodarsko-socijalnog vijeća, od 25. srpnja 2013. godine, Vlada Republike Hrvatske je na sjednici održanoj 24. kolovoza 2017. godine donijela

RJEŠENJE

O IMENOVANJU PREDSTAVNIKA I ZAMJENIKA PREDSTAVNIKA VLADE REPUBLIKE HRVATSKE U POVJERENSTVU ZA ODRŽIVI RAZVOJ, POTICANJE GOSPODARSTVA, ENERGETIKU I KLIMATSKE PROMJENE GOSPODARSKO- -SOCIJALNOG VIJEĆA

1. Imenuje se IGOR ČIŽMEK predstavnikom Vlade Republike Hrvatske u Povjerenstvu za održivi razvoj, poticanje gospodarstva, energetiku i klimatske promjene Gospodarsko-socijalnog vijeća.

2. Imenuje se DOMAGOJ VALIDŽIĆ zamjenikom predstavnika Vlade Republike Hrvatske u Povjerenstvu za održivi razvoj, poticanje gospodarstva, energetiku i klimatske promjene Gospodarsko-socijalnog vijeća.

Klasa: 080-02/17-01/388
 Urbroj: 5030115/1-17-02
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 86/2017 (30.8.2017.), Rješenje o opozivu predstavnika i zamjenice predstavnika Vlade Republike Hrvatske u Povjerenstvu za održivi razvoj, poticanje gospodarstva, energetiku i klimatske promjene Gospodarsko-socijalnog vijeća

VLADA REPUBLIKE HRVATSKE

2055

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 32. stavka 1. Poslovnika o radu Gospodarsko-socijalnog vijeća njegovih radnih tijela, od 25. srpnja 2013. godine i članka 9. Odluke o osnivanju, djelokrugu rada te sastavu Povjerenstava Gospodarsko-socijalnog vijeća, od 25. srpnja 2013. godine, Vlada Republike Hrvatske je na sjednici održanoj 24. kolovoza 2017. godine donijela

RJEŠENJE

O OPOZIVU PREDSTAVNIKA I ZAMJENICE PREDSTAVNIKA VLADE REPUBLIKE HRVATSKE U POVJERENSTVU ZA ODRŽIVI RAZVOJ, POTICANJE GOSPODARSTVA, ENERGETIKU I KLIMATSKE PROMJENE GOSPODARSKO- -SOCIJALNOG VIJEĆA

1. Opoziva se SAŠA RADOJEVIĆ dužnosti predstavnika Vlade Republike Hrvatske u Povjerenstvu za održivi razvoj, poticanje gospodarstva, energetiku i klimatske promjene Gospodarsko-socijalnog vijeća.

2. Opoziva se JASENKA NEĆAK dužnosti zamjenice predstavnika Vlade Republike Hrvatske u Povjerenstvu za održivi razvoj, poticanje gospodarstva, energetiku i klimatske promjene Gospodarsko-socijalnog vijeća.

Klasa: 080-02/17-02/251
 Urbroj: 5030115/1-17-02
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 86/2017 (30.8.2017.), Rješenje o razrješenju zamjenika člana Nacionalnog vijeća za kibernetičku sigurnost

VLADA REPUBLIKE HRVATSKE

2057

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke IV. stavka 4. Odluke o osnivanju Nacionalnog vijeća za kibernetičku sigurnost i Operativno-tehničke koordinacije za kibernetičku sigurnost (»Narodne novine«, broj 61/16), Vlada Republike Hrvatske je na sjednici održanoj 24. kolovoza 2017. godine donijela

RJEŠENJE

O RAZRJEŠENJU ZAMJENIKA ČLANA NACIONALNOG VIJEĆA ZA KIBERNETIČKU SIGURNOST

Razrješuje se ANTE ORLOVIĆ dužnosti zamjenika člana Nacionalnog vijeća za kibernetičku sigurnost, na koju je imenovan kao predstavnik Ministarstva unutarnjih poslova.

Klasa: 080-02/17-02/253
 Urbroj: 5030115/1-17-02
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 86/2017 (30.8.2017.), Rješenje o imenovanju zamjenika člana Nacionalnog vijeća za kibernetičku sigurnost

VLADA REPUBLIKE HRVATSKE

2058

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke IV. stavka 4. Odluke o osnivanju Nacionalnog vijeća za kibernetičku sigurnost i Operativno-tehničke koordinacije za kibernetičku sigurnost (»Narodne novine«, broj 61/16), Vlada Republike Hrvatske je na sjednici održanoj 24. kolovoza 2017. godine donijela

RJEŠENJE

O IMENOVANJU ZAMJENIKA ČLANA NACIONALNOG VIJEĆA ZA KIBERNETIČKU SIGURNOST

Imenuje se dr. sc. DAMIR TRUT zamjenikom člana Nacionalnog vijeća za kibernetičku sigurnost, kao predstavnik Ministarstva unutarnjih poslova.

Klasa: 080-02/17-01/389
 Urbroj: 5030115/1-17-02
 Zagreb, 24. kolovoza 2017.

Predsjednik
 mr. sc. Andrej Plenković, v. r.
### NN 86/2017 (30.8.2017.), Pravilnik o dopuni Pravilnika o vrstama pohvala i nagrada, uvjetima i postupku njihove dodjele

MINISTARSTVO OBRANE

2062

Na temelju članka 116. stavka 3. Zakona o službi u Oružanim snagama Republike Hrvatske (»Narodne novine«, br. 73/13, 75/15 i 50/16), donosim

PRAVILNIK

O DOPUNI PRAVILNIKA O VRSTAMA POHVALA I NAGRADA, UVJETIMA I POSTUPKU NJIHOVE DODJELE

Članak 1.

U Pravilniku o vrstama pohvala i nagrada, uvjetima i postupku njihove dodjele (»Narodne novine«, br. 110/15 i 47/17) u članku 23. iza stavka 3. dodaje se novi stavak 4. koji glasi:

»(4) Ograničenje broja novčanih nagrada iz stavka 2. točke 1. ovoga članka ne primjenjuje se kada se novčana nagrada dodjeljuje za osobiti doprinos u provedbi zadaća pružanja pomoći u protupožarnoj zaštiti, zaštiti i spašavanju te u drugim izvanrednim okolnostima.«

Dosadašnji stavak 4. postaje stavak 5.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 023-03/17-04/5
 Urbroj: 512-01-17-5
 Zagreb, 28. kolovoza 2017.

Potpredsjednik
 Vlade Republike Hrvatske i ministar obrane
 Damir Krstičević, v. r.
### NN 87/2017 (31.8.2017.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. srpnja 2017.

HRVATSKI ZAVOD ZA MIROVINSKO OSIGURANJE

2083

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15 i 120/16) i članka 22. stavka 1. točke 1. Statuta Hrvatskog zavoda za mirovinsko osiguranje (»Narodne novine«, broj 28/14 i 24/15), Upravno vijeće Hrvatskog zavoda za mirovinsko osiguranje, na sjednici održanoj 28. kolovoza 2017., donosi

ODLUKU

O OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SRPNJA 2017.

Članak 1.

Osnovica za određivanje naknade zbog tjelesnog oštećenja, nastalog zbog ozljede na radu ili profesionalne bolesti, od 1. srpnja 2017. iznosi 1.260,44 kn.

Članak 2.

Novčane naknade zbog tjelesnog oštećenja korisnicima koji su pravo na novčanu naknadu zbog tjelesnog oštećenja ostvarili od 1. siječnja 1999. do 30. lipnja 2017. usklađuju se od 1. srpnja 2017. za 2,1%.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2017.

Klasa: 041-01/17-02/9
 Urbroj: 341-99-01/01-17-4
 Zagreb, 28. kolovoza 2017.

Predsjednik
 Upravnog vijeća Hrvatskog zavoda za mirovinsko osiguranje
 Marinko Papuga, v. r.
### NN 87/2017 (31.8.2017.), Odluka o najnižoj mirovini za jednu godinu mirovinskog staža od 1. srpnja 2017.

HRVATSKI ZAVOD ZA MIROVINSKO OSIGURANJE

2082

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15 i 120/16) i članka 22. stavka 1. točke 8. Statuta Hrvatskog zavoda za mirovinsko osiguranje (»Narodne novine«, broj 28/14 i 24/15), Upravno vijeće Hrvatskog zavoda za mirovinsko osiguranje, na sjednici održanoj 28. kolovoza 2017., donosi

ODLUKU

O NAJNIŽOJ MIROVINI ZA JEDNU GODINU MIROVINSKOG STAŽA OD 1. SRPNJA 2017.

Članak 1.

Najniža mirovina za jednu godinu mirovinskog staža od 1. srpnja 2017. iznosi 61,36 kn.

Članak 2.

Najniža mirovina određuje se ovisno o ukupnom broju godina mirovinskog staža, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2017.

Klasa: 041-01/17-02/9
 Urbroj: 341-99-01/01-17-3
 Zagreb, 28. kolovoza 2017.

Predsjednik
 Upravnog vijeća Hrvatskog zavoda za mirovinsko osiguranje
 Marinko Papuga, v.r.
### NN 87/2017 (31.8.2017.), Odluka o aktualnoj vrijednosti mirovine od 1. srpnja 2017.

Hrvatski zavod za mirovinsko osiguranje

2081

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15 i 120/16) i članka 22. stavka 1. točke 3. Statuta Hrvatskog zavoda za mirovinsko osiguranje (»Narodne novine«, broj 28/14 i 24/15), Upravno vijeće Hrvatskog zavoda za mirovinsko osiguranje, na sjednici održanoj 28. kolovoza 2017., donosi

ODLUKU

O AKTUALNOJ VRIJEDNOSTI MIROVINE
 OD 1. SRPNJA 2017.

Članak 1.

Aktualna vrijednost mirovine za jedan osobni bod, radi određivanja mirovine i usklađivanja mirovine i ostalih prava iz mirovinskog osiguranja, od 1. srpnja 2017. iznosi 63,29 kn.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2017.

Klasa: 041-01/17-02/9
 Urbroj: 341-99-01/01-17-2
 Zagreb, 28. kolovoza 2017.

Predsjednik
 Upravnog vijeća Hrvatskog zavoda za mirovinsko osiguranje
 Marinko Papuga, v. r.
### NN 87/2017 (31.8.2017.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

Ministarstvo zdravstva

2079

Na temelju članka 107. stavka 4. i stavka 6. Zakona o oružju (»Narodne novine« broj 63/07., 146/08., 59/12.), ministar zdravstva donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 78/09, 91/09, 116/09, 138/09, 14/10, 31/10, 44/10, 79/10, 118/10, 133/10, 12/11, 36/11, 42/11, 58/11, 68/11, 76/11, 112/11. 148/11, 18/12, 30/12, 55/12, 65/12, 69/12, 83/12, 106/12, 113/12, 8/13, 22/13, 35/13. 46/13, 69/13, 89/13, 122/13, 151/13, 61/14, 94/14, 130/14, 152/14, 26/15, 42/15, 53/15, 90/15, 111/15, 128/15, 15/16, 45/16, 72/16, 87/16, 94/16, 109/16, 28/17, 42/17).

Iza rednog broja 299. dodaje se broj i riječi:

300. Dom zdravlja Gospić, 118. brigade HV 3, Gospić

Ovo Rješenje stupa na snagu osmoga dana od dana objave u »Narodnim novinama«.

Klasa: UP/I-500-01/17-05/01
 Urbroj: 534-03-1-1/4-17-02
 Zagreb, 23. kolovoza 2017.

Ministar
 prof. dr. sc. Milan Kujundžić, dr. med., v. r.
### NN 87/2017 (31.8.2017.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVSTVA

2080

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03., 31/10. i 139/10.) ministar zdravstva donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03., 179/03., 95/04., 179/04., 113/05., 130/05., 05/06., 45/06., 78/06., 98/06., 113/06., 45/07., 77/07., 116/07., 126/07., 133/07., 15/08., 29/08., 45/08., 90/08., 135/08., 15/09., 26/09., 33/09., 43/09., 68/09., 78/09., 89/09., 116/09., 138/09., 14/10., 31/10., 44/10., 79/10., 120/10., 133/10., 12/11., 34/11., 44/11., 58/11., 68/11., 87/11., 112/11., 136/11., 148/11., 18/12., 30/12., 55/12., 65/12., 83/12., 106/12., 113/12., 8/13., 22/13., 35/13., 46/13. 69/13., 89/13., 151/13., 61/14., 94/14., 130/14., 152/14., 26/15., 34/15., 42/15., 53/15., 77/15., 90/15., 111/15., 128/15., 15/16., 45/16., 87/16., 94/16., 28/17. i 28/17.)

U točki I. iza rednog broja 139. dodaje se broj i riječi:

140. Dom zdravlja Gospić, 118. brigade HV 3, Gospić

Ovo Rješenje stupa na snagu osmoga dana od dana objave u »Narodnim novinama«.

Klasa: UP/I-500-01/17-02/02
 Urbroj: 534-03-1-1/4-17-2
 Zagreb, 23. kolovoza 2017.

Ministar
 prof. dr. sc. Milan Kujundžić, dr. med., v. r.
### NN 87/2017 (31.8.2017.), Rješenje Zavoda za unapređivanje zaštite na radu klasa: UP/I-115-01/15-01/06, urbroj: 425-02/2-17-9 od 22. kolovoza 2017.

Zavod za unapređivanje zaštite na radu

2084

Na zahtjev Zorislava Petrijevčanina, vlasnika obrta PRUDENS iz Osijeka, Vijenac A. Cesarca 7, OIB: 26447077583, a na temelju članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu donosi

RJEŠENJE

I.

Prestaje ovlaštenje Petrijevčanin Zorislavu, vlasniku obrta PRUDENS iz Osijeka, Vijenac A. Cesarca 7, OIB: 26447077583, za obavljanje sljedećih poslova zaštite na radu:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanje radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

II.

Ovim Rješenjem stavlja se izvan snage Rješenje Zavoda za unapređivanje zaštite na radu klasa: UP/I-115-01/15-01/06, urbroj: 425-01/1-15-2 od 22. travnja 2015. godine.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/06
 Urbroj: 425-02/2-17-9
 Zagreb, 22. kolovoza 2017.

Ravnatelj
 Vitomir Begović, v. r.
### NN 87/2017 (31.8.2017.), Rješenje Zavoda za unapređivanje zaštite na radu klasa: UP/I-115-01/17-01/02, urbroj: 425-02/2-17-12 od 28. kolovoza 2017.

ZAVOD ZA UNAPREĐIVANJE ZAŠTITE NA RADU

2085

Na zahtjev PROSCO d.o.o. iz Zagreba, Capraška 6, OIB: 49214003489, a na temelju članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

Prestaje ovlaštenje PROSCO d.o.o. iz Zagreba, Capraška 6, OIB: 49214003489, za obavljanje sljedećih poslova zaštite na radu:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

II.

Ovim Rješenjem stavlja se izvan snage Rješenje Zavoda za unapređivanje zaštite na radu klasa: UP/I-115-01/17-01/02, urbroj: 425-02/2-17-4 od 28. ožujka 2017. godine.

III.

Ovo Rješenje objavit će se u »Narodnim novinama«.

Klasa: UP/I-115-01/17-01/02
 Urbroj: 425-02/2-17-12
 Zagreb, 28. kolovoza 2017.

Ravnatelj
 Vitomir Begović, v. r.